Mario Marjanović, direktor Pogona posebne toplane u HEP-u, za tportal je objasnio svoje motive zbog kojih je javnosti podastro snimku koja dokazuje da je direktor HEP Toplinarstva Ivica Martinek, koji je u međuvremenu podnio ostavku, pokušao namjestiti natječaj za posao nećaku predsjednika Uprave HEP-a

Hoće li nakon ovoga dobiti otkaz, biti degradiran, a možda i unaprijeđen, njega ne brine. Kaže, s pozicijom se ne rađamo. 'Pozicija mi nije nešto zbog čega bih se zabrinjavao. Pozicije su prolazne prirode i to mi nije motiv o kojem razmišljam', dodaje. Priznaje da se i dalje vidi u HEP-u, no nakon objave 'dugoročno to nije ugodno, ali je i na to bio spreman'.

